ประกาศอธิบดีกรมสรรพากรเกี่ยวกับภาษีเงินได้เรื่อง กําหนดให้อิเล็กทรอนิกส์แพลตฟอร์มมีบัญชีพิเศษ อาศัยอํานาจตามความในมาตรา ๑๗ (๑) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๒๕) พ.ศ. ๒๕๒๕ ประกอบกับข้อ ๖ และ ข้อ ๗ ของกฎกระทรวง ฉบับที่ ๓๘๔ (พ.ศ. ๒๕๖๕) ออกตามความในประมวลรัษฎากร ว่าด้วยการดําเนินการเกี่ยวกับเอกสารหลักฐานหรือหนังสือด้วยกระบวนการทางอิเล็กทรอนิกส์ อธิบดีกรมสรรพากรโดยอนุมัติรัฐมนตรีว่าการกระทรวงการคลัง กําหนดให้ผู้ประกอบการอิเล็กทรอนิกส์แพลตฟอร์มมีบัญชีพิเศษ โดยให้จัดทําและนําส่งข้อมูลบัญชีพิเศษผ่านระบบอิเล็กทรอนิกส์ของกรมสรรพากร ดังต่อไปนี้ข้อ ๑ ในประกาศนี้ "อิเล็กทรอนิกส์แพลตฟอร์ม" หมายความว่า ผู้ให้บริการผ่านสื่อกลางทางอิเล็กทรอนิกส์ที่มีการบริหารจัดการข้อมูลเพื่อให้เกิดการเชื่อมต่อกันโดยใช้เครือข่ายคอมพิวเตอร์ระหว่างผู้ประกอบการกับ ผู้บริโภค เพื่อให้เกิดธุรกรรมทางอิเล็กทรอนิกส์ แต่ไม่รวมถึงกิจการของอิเล็กทรอนิกส์แพลตฟอร์มที่มีกฎหมายกําหนดให้อยู่ภายใต้การกํากับดูแลของธนาคารแห่งประเทศไทย หรือสํานักงานคณะกรรมการกํากับหลักทรัพย์และตลาดหลักทรัพย์"ผู้ประกอบการ" หมายความว่า บุคคลซึ่งเสนอสินค้าหรือบริการต่อผู้บริโภคผ่านอิเล็กทรอนิกส์แพลตฟอร์ม"ผู้ให้บริการจัดทําและนําส่งข้อมูลอิเล็กทรอนิกส์" หมายความว่า บุคคลซึ่งได้รับมอบหมายจากอิเล็กทรอนิกส์แพลตฟอร์ม ให้จัดทําและนําส่งข้อมูลบัญชีพิเศษผ่านระบบอิเล็กทรอนิกส์ของกรมสรรพากร "บัญชีพิเศษ" หมายความว่า บัญชีที่แสดงข้อมูลรายรับของอิเล็กทรอนิกส์แพลตฟอร์มที่ได้รับจากผู้ประกอบการข้อ ๒ ให้อิเล็กทรอนิกส์แพลตฟอร์มซึ่งจดทะเบียนจัดตั้งขึ้นในประเทศไทย และมีรายได้จากกิจการหรือเนื่องจากกิจการที่กระทําในรอบระยะเวลาบัญชีเกินหนึ่งพันล้านบาท มีบัญชีพิเศษอิเล็กทรอนิกส์แพลตฟอร์มที่มีรอบระยะเวลาบัญชีเกินหนึ่งพันล้านบาทตามวรรคหนึ่งแล้ว และต่อมามีรายได้ในรอบระยะเวลาบัญชีหนึ่งรอบระยะเวลาบัญชีใดไม่เกินหนึ่งพันล้าน ให้ยังคงมีหน้าที่จัดทําบัญชีพิเศษข้อ ๓ ให้อิเล็กทรอนิกส์แพลตฟอร์มจัดทําข้อมูลบัญชีพิเศษขึ้นเป็นข้อมูลอิเล็กทรอนิกส์ และสร้างลายมือชื่ออิเล็กทรอนิกส์ (Electronic Signature) ตามมาตรฐานที่กรมสรรพากรประกาศไว้บนเว็บไซต์กรมสรรพากรแนบหรือรวมไปกับข้อมูลดังกล่าวเพื่อส่งให้แก่กรมสรรพากรโดยใช้ใบรับรองอิเล็กทรอนิกส์(Electronic Certificate) ในการสร้างลายมือชื่ออิเล็กทรอนิกส์ ซึ่งใบรับรองอิเล็กทรอนิกส์ (Electronic Certificate) นั้น ต้องยังไม่หมดอายุในขณะสร้างลายมือชื่ออิเล็กทรอนิกส์ (Electronic Signature)ข้อ ๔ ให้อิเล็กทรอนิกส์แพลตฟอร์มยื่นคําขออนุญาตเชื่อมต่อระบบอิเล็กทรอนิกส์ของตนกับระบบอิเล็กทรอนิกส์ของกรมสรรพากรเพื่อนําส่งข้อมูลอิเล็กทรอนิกส์ต่อกรมสรรพากร โดยอิเล็กทรอนิกส์แพลตฟอร์มนั้นต้องมีระบบอิเล็กทรอนิกส์ที่มีลักษณะตามข้อ ๖ (๑) ของกฎกระทรวง ฉบับที่ ๓๘๔ (พ.ศ. ๒๕๖๕) ออกตามความในประมวลรัษฎากร ว่าด้วยการดําเนินการเกี่ยวกับเอกสารหลักฐานหรือหนังสือด้วยกระบวนการทางอิเล็กทรอนิกส์ และมีความมั่นคงปลอดภัยด้านสารสนเทศตามที่อธิบดีประกาศกําหนดระบบอิเล็กทรอนิกส์ของอิเล็กทรอนิกส์แพลตฟอร์มที่ได้เชื่อมต่อกับระบบอิเล็กทรอนิกส์ของกรมสรรพากรต้องมีลักษณะตามวรรคหนึ่งเสมอให้อธิบดีมีอํานาจไม่อนุญาตหรือยกเลิกการอนุญาตการเชื่อมต่อกับระบบอิเล็กทรอนิกส์ของกรมสรรพากรข้อ ๕ อิเล็กทรอนิกส์แพลตฟอร์มจะมอบหมายให้ผู้ให้บริการจัดทําและนําส่งข้อมูลอิเล็กทรอนิกส์จัดทําและนําส่งข้อมูลบัญชีพิเศษแทนก็ได้โดยอิเล็กทรอนิกส์แพลตฟอร์มต้องแจ้งผ่านระบบอิเล็กทรอนิกส์ของกรมสรรพากรให้ผู้ให้บริการจัดทําและนําส่งข้อมูลอิเล็กทรอนิกส์ที่ได้รับมอบหมายตามวรรคหนึ่งยื่นคําขออนุญาตเชื่อมระบบอิเล็กทรอนิกส์ต่ออธิบดี โดยผู้นั้นต้องมีระบบอิเล็กทรอนิกส์ที่มีลักษณะตามข้อ ๗ (๑) ของกฎกระทรวง ฉบับที่ ๓๘๔ (พ.ศ. ๒๕๖๕) ออกตามความในประมวลรัษฎากรว่าด้วยการดําเนินการเกี่ยวกับเอกสารหลักฐานหรือหนังสือด้วยกระบวนการทางอิเล็กทรอนิกส์และมีความมั่นคงปลอดภัยด้านสารสนเทศตามที่สํานักงานพัฒนาธุรกรรมทางอิเล็กทรอนิกส์ประกาศกําหนดระบบอิเล็กทรอนิกส์ของผู้ให้บริการจัดทําและนําส่งข้อมูลอิเล็กทรอนิกส์ที่ได้เชื่อมต่อกับระบบอิเล็กทรอนิกส์ของกรมสรรพากรต้องมีลักษณะตามวรรคสองเสมอให้อธิบดีประกาศรายชื่อผู้ให้บริการจัดทําและนําส่งข้อมูลอิเล็กทรอนิกส์ซึ่งได้รับอนุญาตตามวรรคสอง ให้อธิบดีมีอํานาจไม่อนุญาตหรือยกเลิกการอนุญาตการเชื่อมต่อกับระบบอิเล็กทรอนิกส์ ของกรมสรรพากรและลบชื่อออกจากประกาศตามวรรคสี่ข้อ ๖ ผู้ให้บริการจัดทําและนําส่งข้อมูลอิเล็กทรอนิกส์ตามข้อ ๕ รายใดมีระบบอิเล็กทรอนิกส์ไม่เป็นไปตามที่กําหนดในกฎกระทรวง ฉบับที่ ๓๘๔ (พ.ศ. ๒๕๖๕) ว่าด้วยการดําเนินการเกี่ยวกับเอกสารหลักฐานหรือหนังสือด้วยกระบวนการทางอิเล็กทรอนิกส์ และไม่ดําเนินการแก้ไขปรับปรุงให้แล้วเสร็จภายในกําหนดเวลาที่กรมสรรพากรมีหนังสือแจ้งหรือที่ได้รับแจ้งผ่านช่องทางอิเล็กทรอนิกส์ กรมสรรพากรอาจยกเลิกการอนุญาตให้เชื่อมต่อระบบ และลบรายชื่อออกจากบัญชีผู้ให้บริการจัดทําและนําส่งข้อมูลอิเล็กทรอนิกส์ตามที่ได้ประกาศไว้ ข้อ ๗ ให้อิเล็กทรอนิกส์แพลตฟอร์มตามข้อ ๒ หรือผู้ให้บริการจัดทําและนําส่งข้อมูลอิเล็กทรอนิกส์ตามข้อ ๕ นําส่งข้อมูลนั้นบนระบบอิเล็กทรอนิกส์ของกรมสรรพากรภายในหนึ่งร้อยห้าสิบ วันนับแต่วันสุดท้ายของรอบระยะเวลาบัญชี เว้นแต่อธิบดีจะกําหนดเป็นอย่างอื่นข้อ ๘ กรณีอิเล็กทรอนิกส์แพลตฟอร์ม หรือผู้ให้บริการจัดทําและนําส่งข้อมูลอิเล็กทรอนิกส์ ได้นําส่งข้อมูลบัญชีพิเศษตามข้อ ๗ แล้ว แต่มีความประสงค์จะขอแก้ไข ยกเลิก หรือเพิ่มเติมข้อมูลดังกล่าวนั้น ให้อิเล็กทรอนิกส์แพลตฟอร์ม หรือผู้ให้บริการจัดทําและนําส่งข้อมูลอิเล็กทรอนิกส์ดังกล่าวแจ้งและส่งข้อมูลบัญชีพิเศษเกินกําหนดเวลาผ่านระบบอิเล็กทรอนิกส์ของกรมสรรพากร ข้อ ๙ ประกาศนี้ให้มีผลใช้บังคับสําหรับการส่งข้อมูลสําหรับรอบระยะเวลาบัญชีที่เริ่มในหรือหลังวันที่ ๑ มกราคม พ.ศ. ๒๕๖๗ เป็นต้นไป ผู้มีอํานาจลงนาม ประกาศ ณ วันที่ ๒๗ ธันวาคม พ.ศ. ๒๕๖๖กุลยา ตันติเตมิท(นางสาวกุลยา ตันติเตมิท)อธิบดีกรมสรรพากร